proxectonos/corpus_dominio_legal_administrativo_tmp huggingface dataset:
RESOLUCIÓN do 2 de maio de 2024 pola que se establecen a adscrición provisional e a atribución de competencias nos órganos desta consellería.
Consellería de Medio Ambiente e Cambio Climático — III. Outras disposicións — 08/05/2024

En virtude do Decreto 49/2024, do 22 de abril, polo que se fixa a estrutura orgánica das consellerías da Xunta de Galicia, establécese a nova estrutura da Consellería de Medio Ambiente e Cambio Climático, na cal se crea a Dirección Xeral de Enerxías Renovables e Cambio Climático.
Segundo a disposición adicional novena do citado decreto, as competencias en materia de enerxía serán asumidas de forma efectiva pola Consellería de Medio Ambiente e Cambio Climático no momento en que se aprobe a súa estrutura orgánica.
Sen prexuízo do anterior, na recentemente creada Dirección Xeral de Enerxías Renovables e Cambio Climático residen as competencias en materia de cambio climático que antes lle correspondían á extinta Dirección Xeral de Calidade Ambiental, Sostibilidade e Cambio Climático. Esta circunstancia obriga a adoptar medidas inmediatas que aseguren o correcto funcionamento dos servizos e dos asuntos encomendados nas áreas competenciais, que se deberán asumir mentres non se aprobe o decreto polo que se estableza a nova estrutura orgánica.
Polo exposto, de conformidade coa disposición transitoria primeira do Decreto 49/2024, do 22 de abril, e ao abeiro do disposto no artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único. Adscrición provisional e atribución de competencias na Dirección Xeral de Enerxías Renovables e Cambio Climático
A Dirección Xeral de Enerxías Renovables e Cambio Climático asumirá, mentres non se aprobe o decreto polo que se estableza a nova estrutura orgánica da Consellería de Medio Ambiente e Cambio Climático, as competencias en materia de cambio climático, e adscribiránselle provisionalmente os órganos e unidades dependentes da anterior Dirección Xeral de Calidade Ambiental, Sostibilidade e Cambio Climático que a continuación se relacionan e que subsistirán coa mesma estrutura e funcións establecidas no Decreto 42/2019, do 28 de marzo, polo que se establece a estrutura orgánica da Consellería de Medio Ambiente, Territorio e Vivenda:
a) A Subdirección Xeral de Meteoroloxía e Cambio Climático, así como os seus órganos e unidades dependentes.
a.1) O Laboratorio de Medio Ambiente de Galicia.
Disposición derradeira única.
Efectos do acto
Esta resolución producirá efectos na data da súa sinatura.
Santiago de Compostela, 2 de maio de 2024
RESOLUCIÓN do 26 de abril de 2024, da Dirección Xeral de Ordenación e Innovación Educativa, pola que se designan os membros e se fai pública a composición do xurado que seleccionará, analizará e valorará as solicitudes das persoas aspirantes aos premios extraordinarios de formación profesional de grao superior correspondentes ao curso 2022/23.
Consellería de Educación, Ciencia, Universidades e Formación Profesional — III. Outras disposicións — 08/05/2024

A Orde do 12 de marzo de 2024, da Consellería de Cultura, Educación, Formación Profesional e Universidades, pola que se convocan os premios extraordinarios de formación profesional de grao superior da Comunidade Autónoma de Galicia correspondentes ao curso 2022/23 (
Diario Oficial de Galicia
núm. 60, do 25 de marzo), establece no seu artigo 11 que, para a selección, análise e valoración das solicitudes, a persoa titular da Dirección Xeral de Ordenación e Innovación Educativa designará un xurado de selección composto por un presidente ou unha presidenta e ata un máximo de seis vogais, coa categoría de subdirector/a xeral, xefe/a de servizo ou inspectores e inspectoras de Educación.
De conformidade co establecido no citado artigo 11 e na disposición derradeira primeira da citada Orde do 12 de marzo de 2024,
Designar os membros do xurado de selección que deberá seleccionar, analizar e valorar as solicitudes das persoas aspirantes aos premios extraordinarios de formación profesional de grao superior correspondentes ao curso 2022/23 e facer pública a súa composición, que é a que figura a seguir:
– Titulares:
Presidente: Manuel Enrique Prado Cueva, subdirector xeral de Inspección e Avaliación do Sistema Educativo, por delegación da directora xeral de Ordenación e Innovación Educativa.
Vogais:
• Jesús Manuel Rodríguez Buján, subdirector xeral de Cualificacións, Planificación e Xestión da Formación Profesional.
• Mª José Bragaña Miguéns, xefa do Servizo de Programación da Formación Profesional.
• Manuel Guerra Fernández, inspector de Educación.
– Suplentes:
Presidenta: Cristina Lesta Íñiguez, subdirectora xeral de Innovación Profesional e Coordinación co Sistema Produtivo.
Vogais:
• José Antonio Jardón Bahía, xefe do Servizo de Xestión da Formación Profesional.
• José Antonio Fernández García, xefe do Servizo de Cualificacións e Acreditación de Competencias Profesionais.
• Jorge Eduardo Regueiro Tato, xefe do Servizo de Relación co Sistema Produtivo, Orientación e Inserción Laboral.
Esta resolución entrará en vigor o mesmo día da súa publicación no
Diario Oficial de Galicia
.
Santiago de Compostela, 26 de abril de 2024
RESOLUCIÓN do 2 de maio de 2024 pola que se dá publicidade aos convenios de colaboración subscritos por este organismo no primeiro cuadrimestre do ano 2024.
Instituto de Seguridade e Saúde Laboral de Galicia — III. Outras disposicións — 10/05/2024

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia, e para dar cumprimento a esta obriga,
Artigo único
Darlle publicidade á relación dos convenios subscritos polo Instituto de Seguridade e Saúde Laboral de Galicia, nos meses de xaneiro, febreiro, marzo e abril do ano 2024, que se incorpora como anexo a esta resolución.
Santiago de Compostela, 2 de maio de 2024
CORRECCIÓN DE ERROS. Resolución do 23 de abril de 2024 pola que se dá publicidade da relación das axudas concedidas a concellos ao abeiro da Resolución do 11 de decembro de 2023, pola que se aproban as bases reguladoras para a concesión das axudas para actuacións de corrección de impactos paisaxísticos destinadas a concellos de Galicia, e se establece a súa convocatoria en réxime de concorrencia non competitiva para o ano 2024, tramitado como expediente anticipado de gasto (código de procedemento MT402B).
Instituto de Estudos do Territorio — III. Outras disposicións — 10/05/2024

Advertidos erros na alínea f) da resolución citada, publicada no Diario Oficial de Galicia número 86, do 2 de maio de 2024, cómpre efectuar a oportuna corrección nas páxinas 27194, 27195, 27196 e 27197, e publicar novamente a relación de beneficiarios cos erros advertidos nos importes corrixidos:
Onde di:
«f) Concellos beneficiarios e importe da axuda concedida a cada un deles, en €:
Debe dicir:
«f) Concellos beneficiarios e importe da axuda concedida a cada un deles, en €:
EXTRACTO da Orde do 8 de maio de 2024 pola que se acorda a ampliación do prazo para a presentación de solicitudes no procedemento regulado na Orde do 28 de febreiro de 2024 pola que se establecen as bases reguladoras e se convoca o programa Retorna Talento FP, para persoas galegas residentes no estranxeiro interesadas en retornar e cursar determinados estudos de formación profesional que se inicien no curso académico 2024/25 en centros educativos de Galicia (código de procedemento ED333B).
Consellería de Educación, Ciencia, Universidades e Formación Profesional — III. Outras disposicións — 10/05/2024

BDNS
(Identif.):
748061.
De
conformidade
co
previsto
nos
artigos
17.3.b)
e
20.8.a)
da
Lei
38/2003,
do
7
de
novembro,
xeral
de
subvencións,
publícase
o
extracto
da
convocatoria
cuxo
texto
completo
se
pode
consultar
na
Base
de
datos
nacional
de
subvencións
(http://www.pap.minhap.gob.es/bdnstrans/index):
Primeiro. Modificación
do
prazo
de
presentación
de
solicitudes
Modifícase
o
prazo
de
presentación
de
solicitudes
ata
o
día
12
de
xuño
de
2024,
incluído,
polo
que
resulta
ampliado
en
30
días
naturais
o
prazo
regulado
no
artigo
7.5
da
citada
orde.
Santiago
de
Compostela,
8
de
maio
de
2024
EXTRACTO da Orde do 24 de abril de 2024 pola que se establecen as bases reguladoras para a concesión de subvencións para a edición en lingua galega de recursos didácticos curriculares para niveis non universitarios e se procede á súa convocatoria para o ano 2024 (código de procedemento PL400B).
Consellería de Cultura, Lingua e Xuventude — III. Outras disposicións — 07/05/2024

BDNS (Identif.): 758523.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
As empresas mercantís do sector editorial que elaboren os recursos didácticos curriculares obxecto desta orde, sexan persoas físicas ou xurídicas, sempre que, estando legalmente constituídas, cumpran os requisitos establecidos nestas bases. Ademais, non deberán estar incursas en ningún dos supostos previstos no artigo 10 da Lei 9/2007, do 13 de xuño, de subvencións de Galicia, nin incumprir os prazos de pagamento previstos na Lei 3/2004, do 29 de decembro, de medidas de loita contra a morosidade nas operacións comerciais.
Segundo.
Obxecto
Edición en lingua galega de recursos didácticos curriculares e complementarios destes para os niveis non universitarios.
Terceiro.
Bases reguladoras
Orde do 24 de abril de 2024 pola que se establecen as bases reguladoras para a concesión de subvencións para a edición en lingua galega de recursos didácticos curriculares para niveis non universitarios e se procede á súa convocatoria para o ano 2024 (código de procedemento PL400B).
Publicadas no
Diario Oficial de Galicia
.
Cuarto.
Contía
Importe total da convocatoria: 200.000,00 euros.
Quinto.
Prazo de presentación de solicitudes
Un mes contado desde o día seguinte ao da publicación da Orde do 24 de abril de 2024 no
Diario Oficial de Galicia
.
Santiago de Compostela, 24 de abril de 2024
ORDE do 8 de maio de 2024 pola que se acorda a ampliación do prazo para a presentación de solicitudes no procedemento regulado na Orde do 28 de febreiro de 2024 pola que se establecen as bases reguladoras e se convoca o programa Retorna Talento FP, para persoas galegas residentes no estranxeiro interesadas en retornar e cursar determinados estudos de formación profesional que se inicien no curso académico 2024/25 en centros educativos de Galicia (código de procedemento ED333B).
Consellería de Educación, Ciencia, Universidades e Formación Profesional — III. Outras disposicións — 10/05/2024

O
día
13
de
marzo
de
2024
publicouse
no
DOG
núm.
52,
a
Orde
do
28
de
febreiro
de
2024,
pola
que
se
establecen
as
bases
reguladoras
e
se
convoca
o
programa
Retorna
Talento
FP,
para
persoas
galegas
residentes
no
estranxeiro,
interesadas
en
retornar
e
cursar
determinados
estudos
de
formación
profesional
que
se
inicien
no
curso
académico 2024/25
en
centros
educativos
de
Galicia
(código
de
procedemento
ED333B).
Segundo
o
establecido
no
artigo
7.5,
o
prazo
para
a
presentación
de
solicitudes
era
de
60
días
naturais
contados
desde
o
día
seguinte
ao
da
publicación
desta
orde
no
Diario Oficial de Galicia
(DOG),
polo
que
remata
o
13
de
maio
de
2024.
O
artigo
3
da
convocatoria
establece
que
as
persoas
destinatarias
son
a
cidadanía
galega
residente
no
exterior
que
cumpra
co
disposto
no
artigo
4.
Tendo
en
conta
a
data
de
remate
do
prazo
de
presentación
de
solicitudes
e
as
persoas
destinatarias,
que
son
residentes
fóra
de
España
e
teñen
que
cumprir
trámites
no
estranxeiro,
resulta
aconsellable,
para
promover
e
facilitar
a
súa
participación
neste
procedemento,
ampliar
o
prazo
de
presentación
de
solicitudes
establecido
na
convocatoria.
Polo
exposto,
1.
Modificar
o
prazo
de
presentación
de
solicitudes
ata
o
día
12
de
xuño,
incluído,
polo
que
resulta
ampliado
en
30
días
naturais
o
prazo
regulado
no
artigo
7.5
da
citada
orde.
Santiago
de
Compostela,
8
de
maio
de
2024
EXTRACTO da Orde do 26 de abril de 2024 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de acción humanitaria no exterior e se procede á súa convocatoria para o ano 2024 (código de procedemento PR811A).
Consellería de Presidencia, Xustiza e Deportes — III. Outras disposicións — 10/05/2024

BDNS (Identif.): 758233.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publicase o extracto da convocatoria cuxo texto completo pode consultarse na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Entidades beneficiarias
As entidades beneficiarias da concesión de subvencións serán as organizacións non gobernamentais que estean inscritas na sección A: organizacións non gobernamentais para o desenvolvemento, do Rexistro Galego de Axentes de Cooperación para o Desenvolvemento e que teñan entre os seus fins o desempeño de actuacións de acción humanitaria ou que demostren contrastada experiencia neste sector.
Segundo. Obxecto
Estas bases regulan a concesión de subvencións ás organizacións non gobernamentais para a execución de proxectos de acción humanitaria no exterior (procedemento PR811A).
Enténdese por proxectos de acción humanitaria, consonte a iniciativa da Boa Doazón Humanitaria (GHD, nas súas siglas en inglés), aqueles destinados a salvar vidas, aliviar o sufrimento e manter a dignidade humana durante e despois das crises –provocadas por seres humanos ou por desastres naturais–, así como os destinados á prevención e reforzo da capacidade de resposta e a resiliencia para cando se produzan estas situacións.
A acción humanitaria inclúe a protección de vítimas, así como a provisión de auga, comida, saneamento, refuxio, atención sanitaria e outros tipos de asistencia, emprendidos a favor das persoas afectadas, para facilitar o retorno á vida normal e aos seus medios de vida e sustento; tamén incorpora a redución e prevención do risco de desastres.
Terceiro. Bases reguladoras
Orde do 26 de abril de 2024 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de acción humanitaria no exterior e se procede á súa convocatoria para o ano 2024 (código de procedemento PR811A).
Cuarto. Importe
Para a concesión destas axudas destínase un crédito por un importe total de 550.000 euros, con cargo á aplicación orzamentaria 05.07.331A.490.0 dos orzamentos xerais da Comunidade Autónoma para 2024.
O importe máximo que se poderá financiar será dun 95 % do orzamento total do proxecto e non superará en ningún caso a subvención concedida os 75.000 euros.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta convocatoria no
Diario Oficial de Galicia
.
Santiago de Compostela, 26 de abril de 2024
RESOLUCIÓN do 29 de abril de 2024, da Dirección Xeral de Patrimonio Natural, pola que se fai pública a inclusión dunha árbore no Catálogo galego de árbores senlleiras.
Consellería de Medio Ambiente e Cambio Climático — III. Outras disposicións — 10/05/2024

En cumprimento do disposto no artigo 4.8 do Decreto 67/2007, do 22 de marzo, polo que se regula o Catálogo galego de árbores senlleiras, modificado polo Decreto 10/2015, do 22 de xaneiro,
Facer pública a inclusión da seguinte árbore no Catálogo galego de árbores senlleiras, mediante a Resolución do 19 de marzo de 2024 da Dirección Xeral de Patrimonio Natural:
Data da solicitude: 24.11.2023.
Código: 169A.
Nome da árbore: Gran Castiñeiro de Surribas.
Especie: Castanea sativa Mill.
Localidade: Froufe.
Concello: O Irixo.
Provincia: Ourense.
Coordenadas X/Y (UTM ETRS89, fuso 29): 568191/4708307.
Motivo da catalogación: idade, porte, características estéticas e paisaxísticas.
Santiago de Compostela, 29 de abril de 2024
RESOLUCIÓN do 8 de maio de 2024 pola que se modifica a Resolución do 5 de xullo de 2010 pola que se fan públicos a composición e o funcionamento da mesa de contratación permanente nesta universidade.
Universidade de Vigo — III. Outras disposicións — 15/05/2024

Mediante a Resolución reitoral do 5 de xullo de 2010 (DOG núm. 140, do 23 de xullo) foi establecida a composición permanente da mesa de contratación da Universidade de Vigo e fixáronse as súas normas de funcionamento.
Posteriormente, mediante a Resolución reitoral do 28 de abril de 2023 (DOG núm. 88, do 9 de maio) modificouse o punto primeiro da devandita resolución, que estableceu unha nova composición da mesa de contratación. Respecto diso, e dado o novo deseño de competencias, considérase oportuno cambiar a persoa designada para presidir a mesa de contratación.
Por todo o anteriormente exposto, acórdase ditar a seguinte resolución:
Modificar o punto primeiro da Resolución do 5 de xullo de 2010 (na redacción dada pola Resolución reitoral do 28 de abril de 2023) pola que se fai pública a composición e o funcionamento da mesa de contratación permanente da Universidade de Vigo no parágrafo relativo á persoa que exercerá os labores de presidencia, que queda redactado nos seguintes termos:
«Presidente/a: a persoa que ocupe a Vicerreitoría de Planificación e Sostibilidade, que poderá ser suplida en caso de vacante, ausencia ou enfermidade pola persoa que designe o reitor».
Esta resolución entrará en vigor desde a súa publicación no perfil do contratante da Universidade de Vigo, segundo o disposto no artigo 21 do Real decreto 817/2009.
Vigo, 8 de maio de 2024
ORDE do 2 de maio de 2024 pola que se determina a localización dunha nova estación fixa de inspección técnica de vehículos.
Consellería de Economía e Industria — III. Outras disposicións — 13/05/2024

Os criterios polos que se regula, planifica e estrutura a rede de estacións de inspección técnica de vehículos en Galicia veñen fixados no Decreto 205/1994, do 16 de xuño, polo que se refunde a normativa vixente en materia de inspección técnica de vehículos.
A dita norma, no seu artigo 1.2, establece que a situación das estacións fixas será determinada por orde da consellería competente en materia de industria, procurando a total cobertura do territorio, atendendo aos criterios de economía e custo mínimo global do servizo para os usuarios –minimizando o desprazamento que os vehículos teñan que realizar para a inspección e distribuíndo, ao mesmo tempo, as estacións dun xeito equilibrado e lóxico dentro do territorio galego– e posibilitando o autofinanciamento das estacións.
O exercicio das competencias para determinar a localización dunha nova estación fixa de inspección técnica de vehículos correspóndelle á Consellería de Economía e Industria, a través da Secretaría Xeral de Industria e Desenvolvemento Enerxético, ao abeiro do Decreto 42/2024, do 14 de abril, polo que se establece a estrutura orgánica da Xunta de Galicia, do Decreto 49/2024, do 22 de abril, polo que se fixa a estrutura orgánica das consellerías da Xunta de Galicia, e de acordo co establecido no Decreto 116/2022, do 23 de xuño, polo que se establece a estrutura orgánica da Vicepresidencia Primeira e Consellería de Economía, Industria e Innovación, en vigor mentres non se proceda ao desenvolvemento da estrutura da nova consellería.
A teor do exposto, e facendo uso das facultades que me confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único
Establecer a localización dunha nova estación fixa de inspección técnica de vehículos no concello da Coruña.
Disposición derradeira primeira
Facúltase o secretario xeral de Industria e Desenvolvemento Enerxético para ditar as disposicións necesarias para a aplicación desta orde.
Disposición derradeira segunda
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 2 de maio de 2024
CORRECCIÓN DE ERROS. Resolución de 9 de abril de 2024, da Dirección Xeneral de Formación Profesional, pola que se convocan probas de acceso ás ensinanzas deportivas para o curso 2024/25.
Consellería de Cultura, Educación, Formación Profesional e Universidades — III. Outras disposicións — 15/05/2024

Advertido un erro na citada resolución, publicada no
Diario Oficial de Galicia
número 89, do martes 7 de maio de 2024, é necesario facer a seguinte corrección:
Na páxina 28010, onde di:
«Quinta.
Lugar, prazo e forma de presentación das solicitudes
1. A solicitude de inscrición, tal como indica o artigo 27.1 da Orde do 22 de xullo de 2021, presentarase na secretaría dalgún dos centros públicos docentes vinculados a cada modalidade deportiva, segundo consta na relación do anexo IV. Na modalidade deportiva de fútbol deberá presentarse necesariamente na secretaría do centro elixido para realizar a proba específica».
Debe dicir:
«Quinta.
Lugar, prazo e forma de presentación das solicitudes
1. A solicitude de inscrición, tal como indica o artigo 27.1 da Orde do 22 de xullo de 2021, presentarase na secretaría dalgún dos centros públicos docentes vinculados a cada modalidade deportiva, segundo consta na relación do anexo III. Na modalidade deportiva de fútbol deberá presentarse necesariamente na secretaría do centro elixido para realizar a proba específica».
RESOLUCIÓN do 3 de maio de 2024, da Secretaría Xeral da Emigración, pola que se dá publicidade dos convenios de colaboración subscritos por esta secretaría xeral no primeiro cuadrimestre de 2024.
Consellería de Emprego, Comercio e Emigración — III. Outras disposicións — 15/05/2024

O artigo 15.2 da Lei 1/2016, do 18 de xaneiro, de transparencia e bo goberno, imponlle a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Dar publicidade da relación dos convenios subscritos pola Secretaría Xeral da Emigración nos meses de xaneiro, febreiro, marzo e abril do ano 2024, que se incorpora como anexo a esta resolución.
Santiago de Compostela, 3 de maio de 2024
DECRETO 128/2024, do 13 de maio, polo que se nomea directora xeral de Mobilidade a Judit Fontela Baró.
Consellería de Presidencia, Xustiza e Deportes — II. Autoridades e persoal — 14/05/2024

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Presidencia, Xustiza e Deportes, e logo de deliberación do Consello da Xunta de Galicia na súa reunión do día trece de maio de dous mil vinte e catro,
Nomeo directora xeral de Mobilidade a Judit Fontela Baró.
Santiago de Compostela, trece de maio de dous mil vinte e catro
RESOLUCIÓN do 3 de maio de 2024 pola que se dá publicidade dos convenios de colaboración subscritos no primeiro cuadrimestre do ano 2024.
Axencia Galega de Infraestruturas — III. Outras disposicións — 15/05/2024

Consonte o establecido no artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro), publícase no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a este mandato,
Artigo único
Dar publicidade dos convenios subscritos pola Axencia Galega de Infraestruturas (AXI) no primeiro cuadrimestre do ano 2024, que se incorpora como anexo a esta resolución.
Santiago de Compostela, 3 de maio de 2024
DECRETO 127/2024, do 13 de maio, polo que se dispón que cese Ignacio Maestro Saavedra como director xeral de Mobilidade.
Consellería de Presidencia, Xustiza e Deportes — II. Autoridades e persoal — 14/05/2024

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Presidencia, Xustiza e Deportes, e logo de deliberación do Consello da Xunta de Galicia na súa reunión do día trece de maio de dous mil vinte e catro,
Que cese, por petición propia, Ignacio Maestro Saavedra como director xeral de Mobilidade, agradecéndolle os servizos prestados.
Santiago de Compostela, trece de maio de dous mil vinte e catro
EXTRACTO da Resolución do 25 de abril de 2024 pola que se establecen as bases reguladoras de subvencións, en réxime de concorrencia competitiva, a festivais de música e a súa convocatoria para o ano 2024 (código de procedemento CT302F).
Axencia Galega das Industrias Culturais — III. Outras disposicións — 14/05/2024

BDNS (Identif.): 760538.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións http://www.pap.minhap.gob.es/bdnstrans/index
Primeiro.
Persoas beneficiarias
Poderán acceder a estas axudas as persoas físicas (autónomas) ou xurídicas privadas e as súas agrupacións domiciliadas en Galicia ou nun territorio membro da Unión Europea ou asociado ao Espazo Económico Europeo, sempre que desenvolvan maioritariamente a súa actividade na Comunidade Autónoma de Galicia e cuxo obxecto social lles permita a organización de actividades escénico-musicais.
Tamén poderán obter a condición de persoas beneficiarias destas subvencións as asociacións en cuxo obxecto social se recolla a capacidade para desenvolver o obxecto desta axuda.
Segundo.
Finalidade
Fixar as bases reguladoras das subvencións, en concorrencia competitiva, a festivais de música de carácter profesional celebrados en Galicia que, polas súas características, teñan un interese estratéxico para o sector e aprobar a súa convocatoria para o ano 2024.
Terceiro.
Bases reguladoras
Resolución do 25 de abril de 2024 pola que se establecen as bases reguladoras de subvencións, en réxime de concorrencia competitiva, a festivais de música e a súa convocatoria para o ano 2024 (Código de procedemento CT302F).
Cuarto.
Importe
O crédito destinado ao financiamento destas axudas é de 80.000 euros con cargo ao orzamento do 2024 da Axencia Galega das Industrias Culturais, no código de proxecto 2015 00003, nas aplicacións e contías que se reflicte no cadro seguinte:
Quinto.
Prazo de presentación de solicitudes
O prazo para a presentación das solicitudes será dun mes desde o día seguinte á publicación da correspondente convocatoria no
Diario Oficial de Galicia
.
Santiago de Compostela, 25 de abril de 2024
RESOLUCIÓN do 4 de maio de 2024, da Dirección Xeral de Saúde Pública, pola que se procede á publicación das augas de baño de Galicia que quedan inscritas no Rexistro de Augas de Baño de Galicia, creado ao abeiro do Decreto 175/2022, do 13 de outubro, sobre vixilancia sanitaria das augas de baño de Galicia.
Consellería de Sanidade — III. Outras disposicións — 14/05/2024

De conformidade co disposto no artigo 15.a.2 do Decreto 175/2022, do 13 de outubro, sobre vixilancia sanitaria das augas de baño de Galicia,
Facer públicas as augas de baño de Galicia que formarán parte do Rexistro de Augas de Baño de Galicia, correspondentes á tempada de 2024, as cales se relacionan nos anexos I, II e III desta resolución.
Os datos do Rexistro de Augas de Baño de Galicia establecidos no artigo 6 do Decreto 175/2022, do 13 de outubro, serán publicados na páxina web www.sergas.es
Santiago de Compostela, 4 de maio de 2024
RESOLUCIÓN do 3 de maio de 2024, da Secretaría Xeral de Medios, pola que se dá publicidade aos convenios de colaboración subscritos no primeiro cuadrimestre do ano 2024.
Presidencia da Xunta de Galicia — III. Outras disposicións — 14/05/2024

De acordo co previsto no artigo 15.2 da Lei 1/2016, do 18 de xaneiro, de transparencia e bo goberno, dispoño dar publicidade dos convenios de colaboración subscritos pola Secretaría Xeral de Medios dentro do primeiro cuadrimestre do ano 2024, que se incorporan como anexo a esta resolución.
Santiago de Compostela, 3 de maio de 2024
ACORDO do 14 de maio de 2024 para dar cumprimento ao previsto no punto quinto da Instrución 4/2011, do 24 de marzo, da Xunta Electoral Central (Boletín Oficial del Estado número 74, do 28 de marzo), de interpretación do artigo 66 da Lei orgánica 5/1985, do 19 de xuño, do réxime electoral xeral (LOREX), no relativo a recursos contra os plans de cobertura informativa da campaña electoral.
Xunta Electoral Provincial da Coruña — III. Outras disposicións — 16/05/2024

En cumprimento do establecido no punto quinto da Instrución 4/2011, do 24 de marzo, da Xunta Electoral Central, de interpretación do artigo 66 da LOREX, no relativo a recursos contra os plans de cobertura informativa da campaña electoral, así como no artigo 18.6 da LOREX, acorda publicar no
Diario Oficial de Galicia
que se recibiu comunicación do director xeral da Corporación de Radio Televisión de Galicia (CRTVG) en que se traslada o Plan de cobertura dos medios de comunicación públicos da Corporación Radio e Televisión de Galicia, S.A. (TVG, Radio Galega e www.g24.gal), relativo ás eleccións de deputados ao Parlamento Europeo convocadas para o próximo 9 de xuño de 2024, en que se inclúen as previsións de debates e entrevistas, con indicación da data e hora de emisión, as entidades políticas a que se invita e a súa duración, así como os programas específicos de natureza electoral e os criterios sobre a información específica da campaña electoral.
As entidades políticas poderán examinar a dita programación nas dependencias desta xunta electoral provincial no prazo preclusivo dun día desde a publicación do acordo no DOG e formular as reclamacións ou os recursos que consideren pertinentes.
Así mesmo, independentemente do anterior, acórdase notificárllelo aos representantes das candidaturas proclamadas, vía correo electrónico, e con remisión do plan, co fin de que poidan ter coñecemento deste e, de ser o caso, formular as reclamacións ou recursos que consideren oportunos no indicado prazo dun día, contado desde a publicación do acordo no DOG.
A Coruña, 14 de maio de 2024
RESOLUCIÓN do 3 de maio de 2024 pola que se dá publicidade á relación das persoas beneficiarias do Programa de axudas ás actuacións de rehabilitación e renovación nas áreas de rehabilitación integral dos Camiños de Santiago, do Parque Nacional das Illas Atlánticas e da Ribeira Sacra.
Instituto Galego da Vivenda e Solo — III. Outras disposicións — 16/05/2024

De conformidade co disposto no artigo 17 da Lei 1/2016, do 18 de xaneiro, de transparencia e bo goberno, así como no artigo 15 da Lei 9/2007, do 13 de xuño, de subvencións de Galicia,
Dar publicidade á relación das persoas beneficiarias e Ao importe das axudas concedidas polo Instituto Galego da Vivenda e Solo (en diante, IGVS), con cargo aos orzamentos xerais da Comunidade Autónoma de Galicia para o ano 2023, relativo á resolución de convocatoria do programa que a seguir se relaciona:
I. Subvencións para actuacións de rehabilitación de edificios e vivendas no ámbito das áreas de rehabilitación integral dos Camiños de Santiago, do Parque Nacional das Illas Atlánticas e da Ribeira Sacra, no marco do Programa de axudas ás actuacións de rehabilitación e renovación nas ditas áreas.
a) Norma reguladora da convocatoria: Resolución do 23 de outubro de 2023 pola que se modifica a Resolución do 22 de marzo de 2022 pola que se acorda ampliar ata o 30 de xuño de 2025 o prazo para presentar as solicitudes de cualificación provisional e de cualificación definitiva para actuacións de rehabilitación de edificios e vivendas no ámbito das áreas de rehabilitación integral dos Camiños de Santiago, do Parque Nacional das Illas Atlánticas e da Ribeira Sacra, no marco do Programa de rexeneración e renovación urbanas do Plan de vivenda 2018-2021 (códigos de procedemento VI408F, VI408G, VI408L e VI408M), e pola que se regula o procedemento para participar no Programa de axudas ás actuacións de rehabilitación e renovación nas áreas de rehabilitación integral dos Camiños de Santiago, do Parque Nacional das Illas Atlánticas e da Ribeira Sacra, se establecen as bases reguladoras das subvencións correspondentes ás citadas áreas de rehabilitación integral e se procede á súa convocatoria para o ano 2023 (códigos de procedemento VI408O, VI408P e VI408Q).
b) Aplicación orzamentaria: 08.81.451B.780.3.
c) Crédito orzamentario total: 6.617.000 €, coa seguinte distribución por ARI.
• ARI Camiños de Santiago: 5.472.000 €.
• ARI Parque Nacional das Illas Atlánticas: 12.000 €.
• ARI Ribeira Sacra: 1.133.000 €.
d) Persoas e entidades beneficiarias:
• As comunidades de persoas propietarias e as agrupacións de comunidades de persoas propietarias constituídas conforme o disposto polo artigo 5 da Lei 49/1960, do 21 de xullo, de propiedade horizontal.
• As agrupacións de persoas propietarias.
• As persoas físicas propietarias o usufrutuarias de edificios ou vivendas.
e) Finalidade: financiar as actuacións de rehabilitación ou renovación nas ARI dos Camiños de Santiago, do Parque Nacional das Illas Atlánticas e da Ribeira Sacra (código de procedemento VI408Q).
f) Persoas beneficiarias e importe da axuda concedida a cada unha delas, en euros:
ARI Camiños de Santiago.
ARI Ribeira Sacra.
Santiago de Compostela, 3 de maio de 2024
RESOLUCIÓN do 7 de maio de 2024 pola que se dá publicidade aos convenios de colaboración subscritos no primeiro cuadrimestre do ano 2024.
Axencia de Turismo de Galicia — III. Outras disposicións — 16/05/2024

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade da Xunta de Galicia debe facer pública no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esa obriga,
Darlle publicidade á relación dos convenios de colaboración subscritos pola Axencia de Turismo de Galicia nos meses de xaneiro, febreiro, marzo e abril do ano 2024, que se incorpora como anexo a esta resolución.
Santiago de Compostela, 7 de maio de 2024
RESOLUCIÓN do 7 de maio de 2024, da Secretaría Xeral de Emprego e Relacións Laborais, pola que se dá publicidade das axudas concedidas ao abeiro da Orde do 8 de xaneiro de 2024 pola que se regula o réxime de subvencións ás organizacións sindicais para o ano 2024 (códigos de procedemento TR807A e TR807B).
Consellería de Emprego, Comercio e Emigración — III. Outras disposicións — 16/05/2024

De conformidade co disposto no artigo 15 da Lei 9/2007, do 13 de xuño, de subvencións de Galicia, resólvese publicar as subvencións concedidas que se indican no anexo a esta resolución.
Finalidade da subvención: esta orde ten por obxecto subvencionar as actividades ordinarias das organizacións sindicais e a creación e/ou funcionamento de gabinetes técnicos das organizacións sindicais e plans de formación de cadros de delegadas e delegados sindicais.
Norma reguladora: Orde do 8 de xaneiro de 2024 pola que se regula o réxime de subvencións ás organizacións sindicais e se procede á súa convocatoria para o ano 2024, tramitada por anticipado (códigos de procedemento TR807A e TR807B).
Aplicacións orzamentarias:
13.40.324A.481.6-Programa I: axudas para o desenvolvemento das actividades ordinarias das organizacións sindicais durante o ano 2024.
13.40.324A.481.7-Programa II: axudas para a creación e/ou o funcionamento de gabinetes técnicos das organizacións sindicais e para plans de formación de cadros de delegadas e delegados sindicais.
Crédito orzamentario: 1.099.800 €, que se distribúen en:
Programa I: 780.200 €.
Programa II: 319.600 €.
Santiago de Compostela, 7 de maio de 2024
ORDE do 13 de maio de 2024 pola que se dispón o cesamento dunha vogal do Consello Reitor da entidade pública empresarial Portos de Galicia.
Consellería do Mar — II. Autoridades e persoal — 22/05/2024

O Consello Reitor é o órgano superior colexiado de dirección da entidade pública empresarial Portos de Galicia, tal como determina o artigo 13 da Lei 6/2017, do 12 de decembro, de portos de Galicia. A súa disposición transitoria novena, engadida polo artigo 17 da Lei 3/2018, do 26 de decembro, de medidas fiscais e administrativas, dispón que mentres non se estableza regulamentariamente o número de vogais do Consello Reitor, a composición do dito órgano e o réxime de substitucións serán os establecidos nos artigos 10 e 11 do Regulamento de Portos de Galicia, aprobado polo Decreto 227/1995, do 20 de xullo, e que o nomeamento dos vogais o realizará a persoa titular da consellería competente en materia de portos, conforme dispón o artigo 13.2 da Lei 6/2017, do 12 de decembro.
O artigo 10 do Regulamento, no seu número 3, determina que dos dez vogais representantes da Administración autonómica no Consello Reitor, dous o serán en representación da Consellería do Mar.
Polo exposto, no exercicio da facultade atribuída,
O cesamento de Silvia Cortiñas Fernández como vogal no Consello Reitor da entidade pública empresarial Portos de Galicia, en representación da Consellería do Mar, agradecéndolle os servizos prestados.
Santiago de Compostela, 13 de maio de 2024
ORDE do 13 de maio de 2024 pola que se dispón o nomeamento dunha vogal do Consello de Administración do Instituto Tecnolóxico para o Control do Medio Mariño de Galicia.
Consellería do Mar — II. Autoridades e persoal — 22/05/2024

A Lei 3/2004, do 7 de xuño, de creación do Instituto Tecnolóxico para o Control do Medio Mariño de Galicia, determina no seu artigo 7 o carácter e a constitución do seu Consello de Administración, e o artigo 4 do Decreto 41/2005, do 17 de febreiro, do seu regulamento, sinala que a consellería competente en materia de pesca designará catro vogais entre o persoal ao servizo da Administración autonómica, que deberá ser persoal funcionario ou persoal laboral fixo.
Polo exposto, en exercicio da facultade atribuída,
O nomeamento de Marta Barreiro Castro como vogal do Consello de Administración do Instituto Tecnolóxico para o Control do Medio Mariño de Galicia.
Santiago de Compostela, 13 de maio de 2024
ORDE do 13 de maio de 2024 pola que se dispón o nomeamento dunha vogal do Consello de Administración do Instituto Tecnolóxico para o Control do Medio Mariño de Galicia.
Consellería do Mar — II. Autoridades e persoal — 22/05/2024

A Lei 3/2004, do 7 de xuño, de creación do Instituto Tecnolóxico para o Control do Medio Mariño de Galicia, determina, no seu artigo 7, o carácter e a constitución do seu Consello de Administración, e o artigo 4 do Decreto 41/2005, do 17 de febreiro, do seu regulamento, sinala que a consellería competente en materia de pesca designará catro vogais entre o persoal ao servizo da Administración autonómica, que deberá ser persoal funcionario ou persoal laboral fixo.
Polo exposto, en exercicio da facultade atribuída,
O nomeamento de Marta Villaverde Acuña como vogal do Consello de Administración do Instituto Tecnolóxico para o Control do Medio Mariño de Galicia.
Santiago de Compostela, 13 de maio de 2024
ORDE do 13 de maio de 2024 pola que se dispón o nomeamento dunha vogal do Consello Reitor da entidade pública empresarial Portos de Galicia.
Consellería do Mar — II. Autoridades e persoal — 22/05/2024

O Consello Reitor é o órgano superior colexiado de dirección da entidade pública empresarial Portos de Galicia, tal como determina o artigo 13 da Lei 6/2017, do 12 de decembro, de portos de Galicia. A súa disposición transitoria novena, engadida polo artigo 17 da Lei 3/2018, do 26 de decembro, de medidas fiscais e administrativas, dispón que mentres non se estableza regulamentariamente o número de vogais do Consello Reitor, a composición do dito órgano e o réxime de substitucións serán os establecidos nos artigos 10 e 11 do Regulamento de Portos de Galicia, aprobado polo Decreto 227/1995, do 20 de xullo, e que o nomeamento dos vogais o realizará a persoa titular da consellería competente en materia de portos, conforme dispón o artigo 13.2 da Lei 6/2017, do 12 de decembro.
O artigo 10 do Regulamento, no seu número 3, determina que dos dez vogais representantes da Administración autonómica no Consello Reitor, dous o serán en representación da Consellería do Mar.
Polo exposto, no exercicio da facultade atribuída,
O nomeamento de Marta Villaverde Acuña como vogal no Consello Reitor da entidade pública empresarial Portos de Galicia, en representación da Consellería do Mar.
Santiago de Compostela, 13 de maio de 2024
ORDE do 13 de maio de 2024 pola que se dispón o cesamento dunha vogal do Consello Reitor da entidade pública empresarial Portos de Galicia.
Consellería do Mar — II. Autoridades e persoal — 22/05/2024

O Consello Reitor é o órgano superior colexiado de dirección da entidade pública empresarial Portos de Galicia, tal como determina o artigo 13 da Lei 6/2017, do 12 de decembro, de portos de Galicia. A súa disposición transitoria novena, engadida polo artigo 17 da Lei 3/2018, do 26 de decembro, de medidas fiscais e administrativas, dispón que mentres non se estableza regulamentariamente o número de vogais do Consello Reitor, a composición do dito órgano e o réxime de substitucións serán os establecidos nos artigos 10 e 11 do Regulamento de Portos de Galicia, aprobado polo Decreto 227/1995, do 20 de xullo, e que o nomeamento dos vogais o realizará a persoa titular da consellería competente en materia de portos, conforme dispón o artigo 13.2 da Lei 6/2017, do 12 de decembro.
O artigo 10 do Regulamento, no seu número 3, determina que dos dez vogais representantes da Administración autonómica no Consello Reitor, dous o serán en representación da Consellería do Mar.
Polo exposto, no exercicio da facultade atribuída,
O cesamento de Susana Rodríguez Carballo como vogal no Consello Reitor da entidade pública empresarial Portos de Galicia, en representación da Consellería do Mar, agradecéndolle os servizos prestados.
Santiago de Compostela, 13 de maio de 2024
ORDE do 13 de maio de 2024 pola que se dispón o cesamento dunha vogal do Consello de Administración do Instituto Tecnolóxico para o Control do Medio Mariño de Galicia.
Consellería do Mar — II. Autoridades e persoal — 22/05/2024

A Lei 3/2004, do 7 de xuño, de creación do Instituto Tecnolóxico para o Control do Medio Mariño de Galicia, determina no seu artigo 7 o carácter e a constitución do seu Consello de Administración, e o artigo 4 do Decreto 41/2005, do 17 de febreiro, do seu regulamento, sinala que a consellería competente en materia de pesca designará catro vogais entre o persoal ao servizo da Administración autonómica, que deberá ser persoal funcionario ou persoal laboral fixo. Pola súa banda, o artigo 5 do Decreto 41/2005, do 17 de febreiro, dispón que os vogais nomeados por proposta da Administración autonómica poderán ser separados pola consellería competente en materia de pesca.
Polo exposto, en exercicio da facultade atribuída,
O cesamento de Silvia Cortiñas Fernández como vogal do Consello de Administración do Instituto Tecnolóxico para o Control do Medio Mariño de Galicia, agradecéndolle os servizos prestados.
Santiago de Compostela, 13 de maio de 2024
ORDE do 13 de maio de 2024 pola que se dispón o cesamento dunha vogal do Consello de Administración do Instituto Tecnolóxico para o Control do Medio Mariño de Galicia.
Consellería do Mar — II. Autoridades e persoal — 22/05/2024

A Lei 3/2004, do 7 de xuño, de creación do Instituto Tecnolóxico para o Control do Medio Mariño de Galicia, determina no seu artigo 7 o carácter e a constitución do seu Consello de Administración, e o artigo 4 do Decreto 41/2005, do 17 de febreiro, do seu regulamento, sinala que a consellería competente en materia de pesca designará catro vogais entre o persoal ao servizo da Administración autonómica, que deberá ser persoal funcionario ou persoal laboral fixo. Pola súa banda, o artigo 5 do Decreto 41/2005, do 17 de febreiro, dispón que os vogais nomeados por proposta da Administración autonómica poderán ser separados pola consellería competente en materia de pesca.
Polo exposto, en exercicio da facultade atribuída,
O cesamento de Susana Rodríguez Carballo como vogal do Consello de Administración do Instituto Tecnolóxico para o Control do Medio Mariño de Galicia, agradecéndolle os servizos prestados.
Santiago de Compostela, 13 de maio de 2024
RESOLUCIÓN do 10 de maio de 2024 pola que se dispón a substitución dun vogal da Comisión da Transparencia de Galicia.
Valedor do Pobo — II. Autoridades e persoal — 21/05/2024

A Lei 1/2016, do 18 de xaneiro, de transparencia e bo goberno, crea, no seu artigo 33, a Comisión da Transparencia de Galicia e atribúelle, no seu parágrafo 2.a), a súa presidencia á persoa titular da institución do Valedor do Pobo.
No exercicio das funcións inherentes á presidencia da dita comisión, e por proposta do conselleiro de Facenda e Administración Pública,
Primeiro. Que cese Jesús Oitavén Barcala como vogal da Comisión da Transparencia de Galicia en representación da Comisión Interdepartamental de Información e Avaliación da Xunta de Galicia.
Segundo. Nomear a José María Barreiro Díaz, director xeral de Simplificación Administrativa e do Patrimonio, como vogal da Comisión da Transparencia de Galicia en representación da Comisión Interdepartamental de Información e Avaliación da Xunta de Galicia.
Santiago de Compostela, 10 de maio de 2024
DECRETO 132/2024, do 20 de maio, polo que se nomea directora xeral de Desenvolvemento Rural e da Axencia Galega de Desenvolvemento Rural a Mª Paz Rodríguez Rivera.
Consellería do Medio Rural — II. Autoridades e persoal — 21/05/2024

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e no 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, consonte a disposición transitoria primeira do Decreto 223/2022, do 22 de decembro, polo que se establece a estrutura orgánica da Consellería do Medio Rural, en relación coa disposición transitoria terceira da Lei 14/2013, do 26 de decembro, de racionalización do sector público autonómico, por proposta da conselleira do Medio Rural, e logo de deliberación do Consello da Xunta de Galicia na súa reunión do día vinte de maio de dous mil vinte e catro,
Nomeo directora xeral de Desenvolvemento Rural e da Axencia Galega de Desenvolvemento Rural a Mª Paz Rodríguez Rivera.
Santiago de Compostela, vinte de maio de dous mil vinte e catro